
DR 31.3.2016                                                                  3                   

 

 Bagi negeri-negeri lain saya tidak ada di sini sebab soalan lebih menjurus kepada 
Jerantut, satu kawasan dalam negeri Pahang. Jadi, apa yang kita boleh buat untuk 
membantu mereka ini, saya dimaklumkan oleh pegawai, setiap orang daripada penternak 
ini akan diberikan lebih kurang RM2,500 untuk mereka memulakan semula penternakan 
ikan sangkar mereka ini.  

 Akan tetapi ini tak cukup Tuan Yang di-Pertua. Tak cukup sebab satu sangkar pun, 
nilainya ada yang sampai RM5,000. Kalau satu orang ada 3 sangkar, RM15,000. Tetapi 
almaklumlah tak mungkin kita akan bagi semua. So, RM2,500 itu sebagai menunjukkan 
keprihatinan kerajaan kepada mereka. Jadi, kita harap ada pihak-pihak yang lain boleh 
membantu wakil rakyat, tak kira daripada kerajaan ataupun pembangkang, masing-masing 
boleh juga membantu sedikit sebanyak ataupun mencari sumber-sumber lain, jabatan-
jabatan lain tetapi kita jadi pemangkin ataupun pembimbing kepada mereka untuk 
memulihkan semula. Selain daripada itu, kementerian juga akan memperbaiki dari segi 
pengairan dan juga mungkin sungai-sungai. Ini jangka panjang, sungai-sungai mungkin 
kena ada buat empangan supaya water level ataupun paras air tidak akan terjejas apabila 
suhu panas berlaku seperti yang ada berlaku pada hari ini. Terima kasih. 

 

2.  Tuan Sivakumar Varatharaju Naidu [Batu Gajah] minta Menteri Kewangan 
menyatakan, selain daripada pihak bank, siapakah pihak-pihak lain yang turut diberi kuasa 
untuk menyenarai hitam seseorang pelanggan di bawah CTOS dan CCRIS. Adakah pihak 
kerajaan bersedia untuk mengkaji semula sistem CTOS. 

Timbalan Menteri Kewangan [Datuk Johari bin Abdul Ghani]: Tuan Yang di-
Pertua, untuk makluman Yang Berhormat, tiada mana-mana pihak berkuasa atau Agensi 
Pelaburan Kredit atau APK swasta yang dilantik atau mempunyai hak untuk menyenarai 
hitam mana-mana individu yang tidak mematuhi obligasi pembayaran kredit seperti mana 
anggapan sesetengah pihak. Izinkan saya membetulkan pemahaman berkenaan istilah 
senarai hitam atau blacklist yang sering disalah guna pemakaiannya oleh pihak-pihak 
tertentu dan ternyata mengelirukan. 

Aktiviti pengumpulan dan penzahiran maklumat kredit yang dijalankan oleh Central 
Credit Reference Information System atau CCRIS dan CTOS Data Systems Sdn. Bhd. atau 
CTOS adalah dibenarkan sebagaimana ditetapkan di bawah seksyen 47, Akta Bank Negara 
Malaysia 2009 dan seksyen 11, Akta Agensi Pelaporan Kredit 2010, Akta 710. CTOS telah 
berdaftar sebagai APK sejak 15 April 2014 dan diberi satu perakuan pendaftaran oleh 
Kementerian Kewangan. Setakat hari ini, terdapat 7 APK swasta yang berdaftar iaitu CTOS 
Data Systems Sdn. Bhd, Credit Bureau Malaysia Sdn. Bhd., RAM Credit Informations Sdn. 
Bhd., Dun &amp; Bradstreet (Malaysia) Sdn. Bhd., Fis Data Reference Sdn. Bhd., Basis 
Corporation, MCDS Network Services Sdn. Bhd.  

Untuk pengetahuan Yang Berhormat, penyediaan laporan kredit berkenaan 
individu ataupun syarikat yang dijalankan oleh CCRIS atau pun CTOS dan APK yang lain 
tidak melibatkan sebarang pandangan berkenaan maklumat dalam laporan kredit. Laporan 
kredit disediakan atas permintaan institusi kewangan bagi menilai tahap kebolehpercayaan 
pelanggan, credit worthiness untuk diberikan kredit. Penilaian kredit yang dijalankan tidak 
tertumpu kepada laporan kredit sahaja tetapi turut mengambil kira garis panduan dalaman 
dan pemarkahan kredit ataupun internal credit scoring dalam bank ataupun institusi 
tersebut. Terima kasih. 

 Tuan Sivakumar Varatharaju Naidu [Batu Gajah]: Terima kasih Tuan Yang di-
Pertua, terima kasih kepada Yang Berhormat Menteri. Saya telah dengar dengan teliti 
jawapan yang telah diberikan oleh Menteri. Saya juga nampak keperluan kepada pelbagai 
pihak kenapa kita perlu ada CTOS dan CCRIS. 

■1020 

 Walau bagaimanapun, ada kalanya saya nampak ia tidak lojik. Yang Berhormat 
Menteri, walaupun pihak institusi kewangan ini mempunyai kriteria ia sendiri untuk 
menentukan sama ada hendak beri pinjaman ataupun tidak, tetapi apabila nama seseorang 
itu dimasukkan, disenaraikan bawah CTOS atau CCRIS, biasanya mereka menghadapi 
masalah untuk dapat pinjaman dari bank untuk membeli kereta, rumah dan sebagainya.  

 



Bagi negeri-negeri lain saya tidak ada di sini sebab soalan lebih menjurus kepada Jerantut, satu kawasan dalam negeri Pahang. Jadi, apa yang kita boleh buat untuk membantu mereka ini, saya dimaklumkan oleh pegawai, setiap orang daripada penternak ini akan diberikan lebih kurang RM2,500 untuk mereka memulakan semula penternakan ikan sangkar mereka ini. Akan tetapi ini tak cukup Tuan Yang di-Pertua. Tak cukup sebab satu sangkar pun, nilainya ada yang sampai RM5,000. Kalau satu orang ada 3 sangkar, RM15,000. Tetapi almaklumlah tak mungkin kita akan bagi semua. So, RM2,500 itu sebagai menunjukkan keprihatinan kerajaan kepada mereka. Jadi, kita harap ada pihak-pihak yang lain boleh membantu wakil rakyat, tak kira daripada kerajaan ataupun pembangkang, masing-masing boleh juga membantu sedikit sebanyak ataupun mencari sumber-sumber lain, jabatan- jabatan lain tetapi kita jadi pemangkin ataupun pembimbing kepada mereka untuk memulihkan semula. Selain daripada itu, kementerian juga akan memperbaiki dari segi pengairan dan juga mungkin sungai-sungai. Ini jangka panjang, sungai-sungai mungkin kena ada buat empangan supaya water level ataupun paras air tidak akan terjejas apabila suhu panas berlaku seperti yang ada berlaku pada hari ini. Terima kasih. 2. Tuan Sivakumar Varatharaju Naidu [Batu Gajah] minta Menteri Kewangan menyatakan, selain daripada pihak bank, siapakah pihak-pihak lain yang turut diberi kuasa untuk menyenarai hitam seseorang pelanggan di bawah CTOS dan CCRIS. Adakah pihak kerajaan bersedia untuk mengkaji semula sistem CTOS. Timbalan Menteri Kewangan [Datuk Johari bin Abdul Ghani]: Tuan Yang di- Pertua, untuk makluman Yang Berhormat, tiada mana-mana pihak berkuasa atau Agensi Pelaburan Kredit atau APK swasta yang dilantik atau mempunyai hak untuk menyenarai hitam mana-mana individu yang tidak mematuhi obligasi pembayaran kredit seperti mana anggapan sesetengah pihak. Izinkan saya membetulkan pemahaman berkenaan istilah senarai hitam atau blacklist yang sering disalah guna pemakaiannya oleh pihak-pihak tertentu dan ternyata mengelirukan. Aktiviti pengumpulan dan penzahiran maklumat kredit yang dijalankan oleh Central Credit Reference Information System atau CCRIS dan CTOS Data Systems Sdn. Bhd. atau CTOS adalah dibenarkan sebagaimana ditetapkan di bawah seksyen 47, Akta Bank Negara Malaysia 2009 dan seksyen 11, Akta Agensi Pelaporan Kredit 2010, Akta 710. CTOS telah berdaftar sebagai APK sejak 15 April 2014 dan diberi satu perakuan pendaftaran oleh Kementerian Kewangan. Setakat hari ini, terdapat 7 APK swasta yang berdaftar iaitu CTOS Data Systems Sdn. Bhd, Credit Bureau Malaysia Sdn. Bhd., RAM Credit Informations Sdn. Bhd., Dun & Bradstreet (Malaysia) Sdn. Bhd., Fis Data Reference Sdn. Bhd., Basis Corporation, MCDS Network Services Sdn. Bhd. Untuk pengetahuan Yang Berhormat, penyediaan laporan kredit berkenaan individu ataupun syarikat yang dijalankan oleh CCRIS atau pun CTOS dan APK yang lain tidak melibatkan sebarang pandangan berkenaan maklumat dalam laporan kredit. Laporan kredit disediakan atas permintaan institusi kewangan bagi menilai tahap kebolehpercayaan pelanggan, credit worthiness untuk diberikan kredit. Penilaian kredit yang dijalankan tidak tertumpu kepada laporan kredit sahaja tetapi turut mengambil kira garis panduan dalaman dan pemarkahan kredit ataupun internal credit scoring dalam bank ataupun institusi tersebut. Terima kasih. Tuan Sivakumar Varatharaju Naidu [Batu Gajah]: Terima kasih Tuan Yang di- Pertua, terima kasih kepada Yang Berhormat Menteri. Saya telah dengar dengan teliti jawapan yang telah diberikan oleh Menteri. Saya juga nampak keperluan kepada pelbagai pihak kenapa kita perlu ada CTOS dan CCRIS. #1020 Walau bagaimanapun, ada kalanya saya nampak ia tidak lojik. Yang Berhormat Menteri, walaupun pihak institusi kewangan ini mempunyai kriteria ia sendiri untuk menentukan sama ada hendak beri pinjaman ataupun tidak, tetapi apabila nama seseorang itu dimasukkan, disenaraikan bawah CTOS atau CCRIS, biasanya mereka menghadapi masalah untuk dapat pinjaman dari bank untuk membeli kereta, rumah dan sebagainya.